****

|  |  |  |
| --- | --- | --- |
|  | স্মারক নং-১০৯/২০১৬: | **বেষ্ট হোল্ডিং লিঃ কর্তৃক ‘লা মেরিডিয়ান’ হোটেল এর উপর ইস্যুতব্য ১২০০.০০ কোটি (এক হাজার দুইশত) কোটি টাকার ২৫% কনভার্টিবল সিকিউরড বন্ডে আইসিবি কর্তৃক ৩০০.০০ ( তিন শত) কোটি টাকা বিনিয়োগ প্রসঙ্গে।** |

০০.০০। **আলোচনাঃ** সভায় উপর্যুক্ত বিষয়ে উপস্থাপিত ব্যবস্থাপনা পরিচালকের ০৫.০৬.২০১৬ তারিখের ১০৯/২০১৬ নং স্মারকটি বিবেচনা করা হয়। ব্যবস্থাপনা পরিচালক সভাকে অবহিত করেন যে, **বেষ্ট হোল্ডিং লিঃ** কর্তৃক **‘লা মেরিডিয়ান’** হোটেল এর উপর ইস্যুতব্য ২৫% কনভার্টিবল সিকিউরড বন্ডে আইসিবিকে বিনিয়োগে অংশগ্রহণের জন্য অনুরোধ জানানো হয়েছে। গ্রীন ডেল্টা ইনস্যুরেন্স কোম্পানি লিঃ আলোচ্য বন্ডের ট্রাষ্টি এবং আলফা ক্যাপিটাল ম্যানেজমেন্ট লিঃ ইস্যু ম্যানেজারের দায়িত্ব পালন করবে।

০০.০০। আলোচনাকালে সভায় মত প্রকাশ করা হয় যে, আলোচ্য বন্ডে অর্থায়নের সিদ্ধান্ত গ্রহণের পূর্বে বন্ডের উদ্দেশ্য এবং তা কর্পোরেশনের বিনিয়োগ নীতিমালার সাথে সামঞ্জস্যপূর্ণ কি-না, প্রকল্পের উৎপাদন ক্ষমতা ও ব্যবহারের অবস্থা, অর্থনৈতিক পরিকল্পনা, সেক্টরাল সমীক্ষা, লাভ-খরচ বিশ্লেষণ, প্রভৃতি সম্পর্কে ধারণা নেয়া প্রয়োজন। এ ছাড়াও, প্রকল্পে অন্য কোন ব্যাংক বা আর্থিক প্রতিষ্ঠানের বিনিয়োগ/ঋণ আছে কি-না, থাকলে সুদের হার এর পরিমান উল্লেখসহ উপরোক্ত বিষয়ে তথ্যসহ বোর্ডের পরবর্তী কোন সভায় স্মারক উপস্থাপন করা যেতে পারে বলে সভায় মত প্রকাশ করা হয়। অতঃপর বিস্তারিত আলোচনা শেষে বোর্ড নিম্নোক্ত সিদ্ধান্ত গ্রহণ করেঃ

**বিএইচএল ২৫ % কনভার্টিবল সিকিউরড বন্ডের উদ্দেশ্য এবং তা কর্পোরেশনের বিনিয়োগ নীতিমালার সাথে সামঞ্জস্যপূর্ণ কি-না, প্রকল্পের উৎপাদন ক্ষমতা ও ব্যবহারের অবস্থা, অর্থনৈতিক পরিকল্পনা, সেক্টরাল সমীক্ষা, লাভ-খরচ বিশ্লেষণ, প্রকল্পে অন্য কোন ব্যাংক বা আর্থিক প্রতিষ্ঠানের বিনিয়োগ/ঋণ আছে কি-না, থাকলে সুদের হার এর পরিমান, সর্বশেষ সিআইবি রিপোর্ট, প্রভৃতি সম্পর্কে বিস্তারিত তথ্যসহ বোর্ডের পরবর্তী কোন সভায় স্মারক উপস্থাপন করা যেতে পারে।**

|  |  |  |
| --- | --- | --- |
|  | স্মারক নং-১৩১/২০১৬: | **বেষ্ট হোল্ডিং লিঃ কর্তৃক ‘লি মেরিডিয়ান’ হোটেল এর উপর ইস্যুতব্য ১২০০.০০ কোটি (এক হাজার দুইশত) কোটি টাকার ২৫ % কনভার্টিবল সিকিউরড বন্ডে আইসিবি কর্তৃক ৩০০.০০ ( তিন শত) কোটি টাকা বিনিয়োগ প্রসঙ্গে।** |

০০.০০। **আলোচনাঃ** সভায় উপর্যুক্ত বিষয়ে উপস্থাপিত ব্যবস্থাপনা পরিচালকের ২১.০৭.২০১৬ তারিখের ১৩১/২০১৬ নং স্মারকটি বিবেচনা করা হয়। ব্যবস্থাপনা পরিচালক সভাকে অবহিত করেন যে, **বেষ্ট হোল্ডিং লিঃ** কর্তৃক **‘লি মেরিডিয়ান’** হোটেল এর উপর ইস্যুতব্য ২৫% কনভার্টিবল সিকিউরড বন্ডে আইসিবিকে বিনিয়োগে অংশগ্রহণের জন্য অনুরোধ জানানো হয়েছে।

০০.০০। সভাকে অবহিত করা হয় যে, উপর্যুক্ত বিষয়ে একটি স্মারক আইসিবি বোর্ড-এর গত ০৮.০৬.২০১৬ তারিখে অনুষ্ঠিত ৪৯১তম সভায় উপস্থাপন করা হলে বোর্ড বিস্তারিত অবহিত হয়ে বন্ড ইস্যুর উদ্দেশ্য, আর্থিক পরিকল্পনা, সেক্টরাল সমীক্ষা, প্রকল্পে অন্য কোন ব্যাংক বা আর্থিক প্রতিষ্ঠানের বিনিয়োগ/ঋণ থাকলে উক্ত বিনিয়োগ/ঋণের সুদের হার ও বর্তমান স্থিতি প্রভৃতি বিস্তারিত তথ্যসহ পরবর্তীতে বোর্ড সভায় উপস্থাপনের বিষয়ে সিদ্ধান্ত প্রদান করে। এ বিষয়ে সভাকে জানানো হয় যে, কোম্পানি হোটেলটির নির্মাণকালীন সময়ে বিভিন্ন ব্যাংক ও আর্থিক প্রতিষ্ঠান হতে উচ্চ সুদে (সুদের হার ১২% হতে ১৬%) গৃহীত ঋণ ও অন্যান্য দায় দেনা পরিশোধের পর অবশিষ্ট অর্থ হোটেলটির নির্মাণাধীন অবশিষ্ট কাজ সম্পাদনে ব্যয় করবে। ফলে কোম্পানির ব্যয় হ্রাস ও লাভজনকতা বৃদ্ধি পাবে। কোম্পানি ঋণের বর্তমান স্থিতি ১১৩৯.০০ কোটি (আসল ও সুদ সহ) টাকা পরিশোধের পর অবশিষ্ট ৬১.৫০ কোটি টাকা হোটেলটির নির্মাণাধীন অবশিষ্ট কাজ (হোটেল অফিস, রুফ টপ রেষ্টুরেন্ট ও একটি মিটিং রুম, ইত্যাদি) সম্পন্নে ব্যয় করবে। সেক্টরাল সমীক্ষার বিষয়ে সভাকে জানানো হয় যে, পর্যটন শিল্প বাংলাদেশের একটি সম্ভাবনাময় ও সম্প্রসারণশীল খাত। বাংলাদেশের পর্যটন শিল্প প্রত্যক্ষ ও পরোক্ষভাবে জিডিপিতে ৪.১০ শতাংশ অবদান রাখে। এ খাত হতে প্রত্যক্ষ ও পরোক্ষ আয় পরবর্তী ১০ বছরে বার্ষিক ৬.৫০ শতাংশ হারে বৃদ্ধি পেয়ে ২০২৫ সাল নাগাদ ১,২৫,২৮০.০০ কোটি টাকায় উন্নীত হবে।

০০.০০। সভাকে জানানো হয় যে, বেষ্ট হোল্ডিং লিঃ এর অনুকূলে পাওয়ার অব এটর্নীর মাধ্যমে প্রদত্ত ইনকনট্রাড কর্তৃক রাজউক এর নিকট হতে ৯৯ বছরের জন্য লিজকৃতউত্তর নিকুঞ্জ, ঢাকায় ৫৭.৮৭ কাঠা জমির উপর কোম্পানির প্রকল্প লি মেরিডিয়ান হোটেলটি অবস্থিত। ‘লি মেরিডিয়ান**’** ১৬ তলা বিশিষ্ট আন্তর্জাতিক মানের পাঁচ তারকা হোটেল। প্রকল্পটির সর্বমোট মেঝের স্থান ৬,৯৪,৫৪৪ বর্গফুট। হোটেল কার্যাদি তথা পরিচালনা সংক্রান্ত তদারকি, নির্দেশনা ও নিয়ন্ত্রন-এর জন্য বিশ্বখ্যাত ষ্টারউড এশিয়া প্যাসিফিক হোটেল এন্ড রিসোর্টস (প্রাঃ) লিঃ এর সাথে ২৫ বছরের জন্য চুক্তি স্বাক্ষরিত হয়েছে, যা ৫ বছর মেয়াদে ২ বার নবায়নের সুযোগ রয়েছে।

০০.০০। সভাকে অবহিত করা হয় যে, বেষ্ট হোল্ডিং লিঃ মেট্রো গ্রুপের একটি সহযোগী প্রতিষ্ঠান। কোম্পানির অনুমোদিত ও পরিশোধিত মূলধন, শেয়ার ক্যাপিটাল, শেয়ার মানি ডিপোজিট, রিটেইনড আর্নিং, রিভ্যালুয়েশন রিজার্ভ সংক্রান্ত তথ্যাবলী সভায় উপস্থাপন করা হয়। সভাকে অবহিত করা হয় যে, বেষ্ট হোল্ডিং লিঃ একটি প্রাইভেট লিঃ কোম্পানি, যা ভবন ও সেতু নির্মাণ খাতের ব্যবসার সাথে জড়িত। কোম্পানির উল্লেখযোগ্য কাজ সমূহের মধ্যে হচ্ছে ৩য় কর্ণফুলী সেতু, প্রথম ও দ্বিতীয় ধলেশ্বরী সেতু, আশুলিয়া সেতু, উদয় টাওয়ার, সার্ক ফোয়ারা ইত্যাদি। কোম্পানি আলোচ্য উন্নতমানের পাঁচ তারকা বিশিষ্ট হোটেল 'লি মেরিডিয়ান’ নির্মাণ করে ট্যুরিজম ব্যবসার সাথে জড়িত হয়েছে।

০০.০০। সভাকে জানানো হয় যে, ওয়াসো ত্রেুডিট রেটিং কোম্পানি (বিডি) লিঃ কর্তৃক বেষ্ট হোল্ডিং লিঃ কে দীর্ঘ মেয়াদের জন্য A2 এবং স্বল্প মেয়াদের জন্য P-3 রেটিং প্রদান করা হয়েছে। এ ছাড়াও, বন্ডের সন্তোষজনক আর্থিক কার্যক্রম, এসপিভি বৈশিষ্ট্য এবং বন্ড হোল্ডারদের বিনিয়োগকৃত অর্থের বিপরীতে শক্তিশালী জামানত থাকায় **বিএইচএল ২৫% কনভার্টিবল সিকিউরড বন্ড** কে A2 রেটিং প্রদান করা হয়েছে যা ০৩.০৪.২০১৭ তারিখ পর্যন্ত কার্যকর থাকবে।

০০.০০। সভাকে জানানো হয় যে, গ্রীন ডেল্টা ইনস্যুরেন্স কোম্পানি লিঃ আলোচ্য বন্ডের ট্রাষ্টি এবং আলফা ক্যাপিটাল ম্যানেজমেন্ট লিঃ ইস্যু ম্যানেজারের দায়িত্ব পালন করবে। বন্ডের অর্থ (আসল ও সুদ) ২ বছর গ্রেস পিরিয়ড এর পর ষান্মাসিক ভিত্তিতে পরিশোধ করা হবে। বন্ড ইস্যুর ৩০ তম মাসে প্রথম কিস্তির অর্থ পরিশোধ শুরু হবে এবং পর্যায়ক্রমে ষান্মাসিক ভিত্তিতে ৯৬ তম মাস পর্যন্ত কিস্তির অর্থ পরিশোধ করা হবে। সভাকে অবহিত করা হয় যে, বন্ডের বার্ষিক সুদের হার হবে ১০.০০%। ইস্যুকৃত বন্ড সম্পূর্ণ অথবা আংশিক নির্ধারিত সময়ের পূর্বে রিডেমশনের অপশন থাকবে।

০০.০০। সভায় উল্লেখ করা হয় যে, বন্ডে বিনিয়োকৃত অর্থের নিরাপত্তাকে সুদৃঢ় করার লক্ষ্যে লি মেরিডিয়ান হোটেলের সমস্ত স্থায়ী (Fixed) ও ভাসমান (Floating) সম্পদের উপর ট্রাষ্টির অনুকুলে First Priority Registered Mortgage সৃষ্টি করা হবে, যা ট্রাষ্ট ডিডের ১১.১ এবং ১১.২ নং ধারায় বর্ণিত রয়েছে। উক্ত সম্পত্তির আনুমানিক মূল্য ২৪২৪.৯০ কোটি টাকা।

*০০.০০। সভায় আলোচ্য বিষয়ে আলোচনায় কোম্পানিকে* বন্ড ইস্যুর নিমি­ত্ত বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ও সংশ্লিষ্ট রেগুলেটরি অথরিটির নিকট হতে সম্মতি গ্রহণ এবং কোম্পানির প্রকল্প লি মেরিডিয়ান হোটেলের সমস্ত স্থায়ী ও ভাসমান সম্পদ ট্রাষ্টির অনুকুলে যথাযথ বন্ধক সৃষ্টি করতে হবে বলে সভায় মত প্রকাশ করা হয়। *অতঃপর প্রকল্প মূল্যায়ন কমিটির ০১.০৬.২০১৬ তারিখে অনুষ্ঠিত সভার সুপারিশ এবং পর্ষদের ৪৯১তম সভার নির্দেশনার উপর বিস্তারিত আলোচনা শেষে বোর্ড নিম্নোক্ত সিদ্ধান্ত গ্রহণ করেঃ*

|  |  |
| --- | --- |
| ১. | **বেষ্ট হোল্ডিং লিঃ** এর ইস্যুতব্য ১২০০.০০ (একহাজার দুই শত) কোটি টাকার সিকিউরড ২৫% কনভার্টিবল কর্পোরেট বন্ড ইস্যুতে আইসিবি কর্তৃক ৩০০.০০ (তিন শত) কোটি টাকার বন্ড ক্রয় করার অনুমোদিত হলো; |
| ২. | ত্রুয়কৃত বন্ডের মেয়াদ হবে ৮ বছর এবং সুদের হার হবে ১০.০০ % যা ষান্মাসিক ভিত্তিতে পরিশোধ্য; |
| ৩. | আইসিবি-র অঙ্গীকার প্রদত্ত মঞ্জুরী পত্রের তারিখ থেকে ১২ মাস পর্যন্ত বহাল থাকবে, যদি না আইসিবি তার নিজস্ব ক্ষমতায় তা বর্ধিত করে; |
| ৪. | **বেষ্ট হোল্ডিং লিঃ** কে বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ও অন্যান্য রেগুলেটরি অথরিটি হতে প্রস্তাবিত বন্ড ইস্যুর নিমি­ত্ত সম্মতিপত্র সংগ্রহপূর্বক আইসিবিতে জমা প্রদান করতে হবে; |
| ৫. | আইসিবি-র চাহিদা মোতাবেক কোম্পানির পরিশোধিত মূলধন বৃদ্ধি করতে হবে এবং প্রয়োজনীয় ক্ষেত্রে কোম্পানির মেমোরেন্ডাম এন্ড আর্টিকেলস অব এসোসিয়েশন সংশোধন করতে হবে; |
| ৬. | **বেষ্ট হোল্ডিং লিঃ** কে আইসিবি-র সাথে বন্ড ত্রুয় সংক্রান্ত সাবস্ক্রিপশন এগ্রিমেন্ট সম্পাদনসহ অন্যান্য দলিলায়ন কার্যাদি সম্পন্ন করতে হবে; |
| ৭. | অর্থ বিতরণের পূর্বে ট্রাস্ট ডীড সম্পাদন করে **লি মেরিডিয়ান** এর অর্জিত ও অর্জিতব্য সমুদয় প্রকল্প সম্পদ ট্রাষ্টির অনুকুলে পাওয়ার অব এটর্নীসহ রেজিষ্টার্ড বন্ধক সৃষ্টি করতে হবে; |
| ৮. | আইসিবির অঙ্গীকারকৃত অংশের উপর প্রকল্প পরীক্ষণ ফি বাবদ শতকরা ১ ভাগের ১/৪ ভাগ প্রদান করতে হবে; যা সর্বনিম্ন ১,০০,০০০.০০ (এক লক্ষ) টাকা এবং সর্বোচ্চ ১০,০০,০০০.০০ (দশ লক্ষ) টাকা হবে; |
| ৯. | সুদ পরিশোধ নিশ্চিত করতে DP Note সহ কোম্পানির পরিচালকগণকে পৃথক পৃথক (ব্যক্তিগত) ও সম্মিলিতভাবে গ্যারান্টি এবং আন্ডারটেকিং প্রদান করতে হবে; |
| ১০. | প্রকল্পের স্বার্থক বাস্তবায়ন, ব্যবস্থাপনা এবং বাংলাদেশ একাউন্টিং ষ্ট্যান্ডার্ড (BAS) অনুযায়ী হিসাব পদ্ধতি নিশ্চিত করণের লক্ষ্যে কোম্পানিতে পেশাগত কাজে যথোপযুক্ত দক্ষ লোক নিয়োগ করতে হবে; |
| ১১. | আইসিবি-র প্রচলিত নিয়ম মাফিক অন্যান্য দলিলাদি সম্পন্ন করতে হবে; |
| ১২. | অর্থ বিতরণের পূর্বে কোম্পানির নিষ্কন্টক সিআইবি রিপোর্ট সংগ্রহ করতে হবে; |
| ১৩. | প্রস্তাবিত বন্ডের আসল ও সুদের কিস্তিসমূহের বিপরীতে যথাযথভাবে স্বাক্ষরিত অগ্রিম চেক প্রদান করতে হবে এবং একই সাথে আইসিবি-র অনুকূলে চেক জমা প্রদানের বিষয়ে কোম্পানির বোর্ড কর্তৃক গৃহীত সিদ্ধান্ত/অনুমতিপত্র লিখিতভাবে প্রদান করতে হবে; |
| ১৪. | প্রকল্পের স্থাবর সম্পত্তির বিপরীতে বীমাকরত: বীমাতে আইসিবি-র নাম অন্তর্ভূক্ত করতে হবে; |
| ১৫. | প্রস্তাবিত বন্ডের দলিলায়ন কার্যক্রম সম্পন্নকরণ ও অন্যান্য ব্যাংক/আর্থিক প্রতিষ্ঠানের নিকট হতে আইসিবি-র অঙ্গীকারের অতিরিক্ত ৯০০.০০ (নয় শত) কোটি টাকার বন্ড ক্রয়ের অঙ্গিকার (Firm commitment) প্রাপ্তির পর আইসিবি-র অর্থ ছাড় করা হবে; এবং |
| ১৬. | প্রয়োজনে আইসিবি কর্তৃক আরোপিত যে কোন শর্ত ও নিয়মাবলীর পরিবর্তন এবং নতুন শর্ত আরোপের ক্ষমতা আইসিবি সংরক্ষণ করবে। |